በመጀመሪያው ተሃድሶ ትልቅ ውጤት ማስመዝገብ የተቻለው የቁርጠኝነት መጓደል ባለመታየቱ ነው፡፡ በተለይ የበላይ አመራሩ ሳይታክቱ በመሥራቱ ነው፡፡ እንደገና በጥልቀት የመታደስ ንቅናቄ ለማካሄድ ከመነሳት ጋር ተያይዞ በቀዳሚነት ሊነሳ የሚገባው ጥያቄ፣ “ከዚህ ቀደም የተጀመረውና እስካሁን የቆየው የተሃድሶ እንቅስቃሴ ምን ስለሆነ ነው፤ አሁን እንደ አዲስ በጥልቀት የመታደስ ንቅናቄ አስፈላጊ ሆኖ የመጣው?” የሚል ጥያቄ ነው፡፡ ድርጅቱ ይህን ጥያቄ አንስቷል፡፡ ‹‹ለአስራ አምስት ዓመታት በተሃድሶ ላለፈ ድርጅትና መንግስት፤ በመጀመሪያው ተሃድሶ ላይ ምን ሳንካ ቢያጋጥም ነው ሌላ የመታደስ እንቅስቃሴ አስፈላጊ ሆኖ የተገኘው?›› የሚል ጥያቄ አንስቶ ፍተሻ አድርጓል፡፡